I et gammelt råt stenhus, der - da det ligger i vandkanten (Tabakaria) - tidligere er brugt til læderforarbejdning, er indrettet en luksus lejlighed med fin terrasse i stuen og dejlig altan fra 1. sal ud mod havet. Man nyder døgnet rundt bølgerne og om aftenen solnedgangen. Nabo til berømt autentisk fiskerestaurant og i gåafstand fra badestrand og centrum af Chania. En drøm af et soveværelse på 1. sal og et lille soveværelse i stuen. Mindre spisekøkken kun med mest basale redskaber og opholdstue med stor fladskærm. Giorgos er sød, hjælpsom og fleksibel.